Kommissionens forordning (EF) nr. 1446/2002

af 8. august 2002

om suspension og åbning af toldkontingenter ved indførsel til Det Europæiske Fællesskab af visse forarbejdede landbrugsprodukter med oprindelse i Bulgarien og om ændring af forordning (EF) nr. 1477/2000

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3448/93 af 6. december 1993 om en ordning for handelen med visse varer fremstillet af landbrugsprodukter(1), senest ændret ved forordning (EF) nr. 2580/2000(2), særlig artikel 7, stk. 2,

under henvisning til Rådets afgørelse 1999/278/EF af 9. marts 1999 om indgåelse af en protokol om tilpasning af handelsaspekterne i Europaaftalen mellem De Europæiske Fællesskaber og deres medlemsstater på den ene side og Republikken Bulgarien på den anden side for at tage hensyn til Republikken Finlands, Kongeriget Sveriges og Republikken Østrigs tiltrædelse af Den Europæiske Union og resultaterne af landbrugsforhandlingerne under Uruguay-runden, også forbedringerne af den eksisterende præferenceordning(3), særlig artikel 2, og

ud fra følgende betragtninger:

(1) I protokol 3 til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Bulgarien på den anden side, godkendt ved Rådets og Kommissionens afgørelse 94/908/EF, EKSF, Euratom(4), fastsættes handelsordningerne for de forarbejdede landbrugsprodukter, der er anført heri.

(2) Ved afgørelse nr. 2/2002 truffet af Associeringsrådet EU-Bulgarien den 1. juli 2002 vedrørende forbedring af handelsordningerne for de forarbejdede landbrugsprodukter, der er omhandlet i protokol 3 til Europaaftalen(5) ændres protokol 3 til Europaaftalen hvad angår toldkontingentmængden og systemet til beregning af de nedsatte landbrugselementer og tillægstolden. Ændringerne anvendes fra den 1. september 2002.

(3) Anvendelsen af de toldkontingenter, der gælder for indførsel til Fællesskabet af produkter med oprindelse i Bulgarien, og som ved Kommissionens forordning (EF) nr. 2542/2001(6) blev åbnet for 2002, bør derfor suspenderes, og der bør åbnes nye årlige kontingenter som fastsat i bilag I til protokol 3. I betragtning af at de nye årlige kontingenter for 2002 først kan åbnes fra den 1. september 2002, bør de for 2002 nedsættes i forhold til den allerede forløbne periode.

(4) Det bør fastsættes, at de toldkontingenter, der åbnes for Bulgarien, forvaltes i henhold til Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks(7), senest ændret ved forordning (EF) nr. 444/2002(8).

(5) De nedsatte landbrugselementer og den tillægstold, som skal anvendes fra den 1. juli 2000 ved indførsel til Fællesskabet af varer henhørende under forordning (EF) nr. 3448/93, og som, som led i Europaaftalen med Bulgarien, er fastsat ved Kommissionens forordning (EF) nr. 1477/2000(9), senest ændret ved forordning (EF) nr. 748/2002(10), bør ophæves.

(6) Forordning (EF) nr. 1477/2000 skal derfor ændres.

(7) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Horisontale Spørgsmål i forbindelse med Handel med Forarbejdede Landbrugsprodukter uden for Bilag I -

UDSTEDT FØLGENDE FORORDNING:

Artikel 1

Anvendelsen af de toldkontingenter, der blev åbnet ved bilag V til forordning (EF) nr. 2542/2001, suspenderes fra den 1. september 2002.

Artikel 2

De fællesskabstoldkontingenter for produkter med oprindelse i Bulgarien, der er anført i bilaget, åbnes årligt fra den 1. januar til den 31. december med toldfritagelse.

For 2002 nedsættes de i forhold til den allerede forløbne periode i hele måneder.

Artikel 3

Kommissionen forvalter de i artikel 2 nævnte fællesskabstoldkontingenter efter bestemmelserne i artikel 308a, 308b og 308c i forordning (EØF) nr. 2454/93.

Artikel 4

Forordning (EF) nr. 1477/2000 ændres således:

1) I artikel 2 udgår stk. 5.

2) Bilag XI og XII udgår.

Artikel 5

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 1. september 2002.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 8. august 2002.

På Kommissionens vegne

Erkki Liikanen

Medlem af Kommissionen

(1) EFT L 318 af 20.12.1993, s. 18.

(2) EFT L 298 af 25.11.2000, s. 5.

(3) EFT L 112 af 29.4.1999, s. 1.

(4) EFT L 358 af 31.12.1994, s. 1.

(5) Endnu ikke offentliggjort i EFT.

(6) EFT L 341 af 22.12.2001, s. 82.

(7) EFT L 253 af 11.10.1993, s. 1.

(8) EFT L 68 af 12.3.2002, s. 11.

(9) EFT L 171 af 11.7.2000, s. 44.

(10) EFT L 115 af 1.5.2002, s. 15.

BILAG

Kontingenter ved indførsel til Fællesskabet af varer med oprindelse i Bulgarien - toldfritagelse

>TABELPOSITION>